VAMP2

A proteína de membrana asociada a vesículas 2 (ou VAMP2, do inglés Vesicle-associated membrane protein 2) é unha proteína que nos humanos está codificada polo xene VAMP2 do cromosoma 17.

 Función 

As sinaptobrevinas/VAMPs, sintaxinas e a proteína asociada ao sinaptosoma de 25 kD SNAP25 son os principais compoñentes dun complexo proteico implicado no atraque e/ou fusión de vesículas sinápticas coa membrana presináptica. A VAMP2 é un membro da familia da proteína de membrana asociada a vesículas (VAMP)/sinaptobrevina. Crese que a VAMP2 participa na liberación de neurotransmisores nun paso entre o atraque e a fusión. Os ratos que carecen dun xene funcional sinaptobrevina2/VAMP2 non poden sobrevivir despois do nacemento, e teñen unha transmisión sináptica drasticamente reducida, arredor do 10% do control. A proteína forma un complexo estable coa sintaxina, a SNAP25, e a complexina. Tamén forma un complexo diferente coa sinaptofisina.

 Importancia clínica 

A VAMP2 é un probable xene candidato causante da miastenia infantil familiar debido ao seu mapa de localización e porque codifica unha proteína das vesículas sinápticas do tipo da que foi implicada na patoxénese de dita miastenia.

 Interaccións 

A VAMP2 presenta interaccións con:

 RABAC1,
 SNAP-25, 
 SNAP23, 
 STX1A, e
 STX4. 

 Notas 

 Véxase tamén 
 Bibliografía 





















Categoría:Proteínas